
transmis cu adresa nr. 24/655/25.11.2010

RAPORT  ÎNLOCUITOR

privind cererea de reexaminare formulată de Preşedintele României asupra proiectului de Lege privind acordarea formelor de ajutoare restante în sectorul vegetal

(PL.x 541/2010/2011)


În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată spre reexaminare asupra proiectului de Lege privind acordarea formelor de ajutoare restante în sectorul vegetal, transmisă cu adresa nr.PL.x 541/2010/2011 din 7 noiembrie 2011.
Preşedintele României, la data de 14 iunie 2011, s-a adresat Parlamentului cu cererea de reexaminare asupra proiectului de Lege privind acordarea formelor de ajutoare restante în sectorul vegetal.

În urma reexaminării, Senatul, în şedinţa din 31 octombrie 2011, a admis cererea formulată de Preşedintele României şi în consecinţă a respins proiectul de lege sus menţionat. 

Proiectul de lege are ca obiect de reglementare acordarea formelor de sprijin financiar restante pe anul 2009, producătorilor agricoli din sectorul vegetal, resursele financiare aferente măsurilor de sprijin urmând să se asigure de la bugetul de stat, în limita prevederilor bugetare ale Ministerului Agriculturii şi Dezvoltării Rurale, pe anul 2011. 

Legea privind acordarea formelor de ajutoare restante în sectorul vegetal face parte din categoria legilor ordinare potrivit prevederilor art.73 din Constituţia României, republicată.

Dezbaterea cererii de reexaminare s-a făcut potrivit prevederilor art. 135 alin. (2) din Regulamentul Camerei Deputaţilor, republicat, cu modificările ulterioare. La dezbaterea cererii de reexaminare a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările ulterioare, domnul  Liviu Octavian Bumbu – secretar de stat  în Ministerul Agriculturii şi Dezvoltării Rurale.

La lucrările Comisiei  au fost prezenţi 27 de deputaţi, din totalul de 28 membri ai comisiei.

În şedinţa din 29 noiembrie 2011, membrii Comisiei au hotărât, cu majoritate, înregistrându-se 8 voturi pentru aprobarea cererii de reexaminare, 18 voturi împotrivă şi 1 abţinere, să supună plenului Camerei Deputaţilor, respingerea cererii de reexaminare formulată de Preşedintele României şi adoptarea proiectului de lege, cu amendamente, în forma prezentată în anexă.
Proiectul de lege potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.

PREŞEDINTE,








SECRETAR,

 

Dr. ing. Stelian FUIA 







Vasile MOCANU  

 

Consilier Anton Păştinaru 
AMENDAMENTE ADMISE 
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Textul Legii supuse reexaminării


	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	LEGE

privind acordarea formelor de ajutoare de stat restante în sectorul vegetal


	Nemodificat  
	

	2. 
	Art. 1. - Prezenta lege reglementează nivelul formelor de ajutoare de stat restante pe anul 2009 care se acordă producătorilor agricoli din sectorul vegetal, în anul 2011, pentru activităţile cuprinse în anexa, care face parte integrantă din prezenta lege.


	Art. 1. - Prezenta lege reglementează nivelul formelor de ajutoare de stat restante pe anul 2009 care se acordă producătorilor agricoli din sectorul vegetal, în anul 2012, pentru activităţile cuprinse în anexa, care face parte integrantă din prezenta lege.


	

	3. 
	Art. 2. – Resursele financiare aferente ajutorului de stat prevăzut pentru anul 2009, care se acordă producătorilor agricoli din sectorul vegetal, în anul 2011, se asigură din bugetul Ministerului Agriculturii şi Dezvoltării Rurale pentru anul 2011, în limita prevederilor bugetare. 

	Art. 2. – Resursele financiare aferente ajutorului de stat prevăzut pentru anul 2009, care se acordă producătorilor agricoli din sectorul vegetal, în anul 2012, se asigură din bugetul Ministerului Agriculturii şi Dezvoltării Rurale pentru anul 2012, în limita prevederilor bugetare. 


	

	4. 
	Art. 3. – Normele metodologice pentru acordarea producătorilor agricoli a ajutorului de stat restant, pe anul 2009, pentru sfecla de zahăr, orez şi soia  convenţională valorificate pe piaţă, în scopul creşterii producţiei şi a indicilor de calitate se aprobă prin Hotărâre a Guvernului, la propunerea Ministerului Agriculturii şi Dezvoltării Rurale, în termen de 45 de zile de la data intrării în vigoare a prezentei legi.   

 
	Nemodificat 
	


Anexă 

Activităţile pentru care se acordă ajutorul prevăzut pentru anul 2009
 producătorilor agricoli din sectorul vegetal, precum şi cuantumul acestora
	Nr.

crt.
	Denumirea activităţii
	Cuantumul sprijinului

lei/to

	1.
	Susţinere producţie marfă

sfeclă de zahăr
	   30

	2.
	Susţinere producţie marfă

orez
	500 (pentru o producţie de 3.000 kg/ha)

	3.
	Susţinere producţie marfă

soia
	300 (pentru o producţie de 1.500 kg/ha)

